Իշխան Զաքարյան

**Իշխան Սերժիկի Զաքարյան** (), Հայաստանի պետական և քաղաքական գործիչ, Հայաստանի վերահսկիչ պալատի նախագահ (2007-2017)։

## Կրթություն
*1979 թ. - ոսկե մեդալով ավարտել է Բյուրավանի միջնակարգ դպրոցը։ 
*1984 թ. - գերազանցության դիպլոմով ավարտել է Երևանի պետական համալսարանի պատմության ֆակուլտետը։

## Աշխատանքային գործունեությունը
*1984-1989 թթ. - աշխատել է «Գիտելիք» ընկերության Երևանի քաղաքային վարչությունում որպես դասախոսությունների կազմակերպիչ։ 
*1989-1990 թթ. - ՀԼԿԵՄ Սպանդարյանի շրջկոմի քարտուղար։ 
*1990-1993 թթ. - Հայաստանի երիտասարդական միության փոխնախագահ։ 
*1993-1995 թթ. - Հայաստանի կառավարությանն առընթեր ֆիզիկական կուլտուրայի, սպորտի և երիտասարդության հարցերի վարչության պետի երիտասարդական հարցերով տեղակալ։ 
*1995 թ. հուլիսի 5-ին ընտրվել է Հայաստանի Ազգային ժողովի առաջին գումարման պատգամավոր թիվ 44 ընտրատարածքից։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ «Հանրապետություն» խմբակցության անդամ։ 
*1997-2003 թթ. - Հայաստանի մշակույթի, երիտասարդության հարցերի և սպորտի նախարարի տեղակալ։ 
*2003-2007 թթ. - Հայաստանի կառավարությանն առընթեր ֆիզիկական կուլտուրայի և սպորտի պետական կոմիտեի նախագահ։ 
*2007 թ. մայիսի 12-ին ընտրվել է Հայաստանի Ազգային ժողովի չորրորդ գումարման պատգամավոր «Բարգավաճ Հայաստան» կուսակցության համամասնական ընտրացուցակով։ 
*2007 թ. հունիսի 6-ին Հայաստանի վարչապետի որոշմամբ ազատվել է Հայաստանի կառավարությանն առընթեր ‎ֆիզիկական կուլտուրայի և սպորտի պետական կոմիտեի նախագահի պաշտոնից։ 
*2007 թ. հունիսի 7-ին ընտրվել է Հայաստանի Ազգային ժողովի նախագահի տեղակալ։ 
*2007 թ. նոյեմբերի 5-ին Ազգային ժողովի որոշմամբ նշանակվել է Հայաստանի վերահսկիչ պալատի նախագահ։ 
*2013 թ. նոյեմբերի 12-ին Ազգային ժողովի որոշմամբ վերանշանակվել է Հայաստանի վերահսկիչ պալատի նախագահ։
*2017 թվականին հրաժարական է տվել Վերահսկիչ պալատի նախագահի պաշտոնից։
*2017 թվականի ապրիլի 2-ին պատգամավոր է ընտրվել «Ծառուկյան» դաշինքի ցուցակով։
*2019 թվականից այլևս պատգամավոր չէ, դուրս է եկել քաղաքականությունից։
*2021 թվականին ընտրվել է պատգամավոր մինչև օրս։

## Հասարակական գործունեությունը
*1994 թվականից «Երկրապահ կամավորականների միություն» հասարակական կազմակերպության անդամ, ընտրվել է վարչության անդամ։
*2000-2004 թթ. - Հայաստանի ազգային օլիմպիական կոմիտեի նախագահ։
*2011 թ. ընտրվել է, իսկ 2015 թ. օգոստոսի 14-ին վերընտրվել է, 2019թ.-ի վերընտրվել է, 2023թ-ի վերընտրվել է Համահայկական խաղերի համաշխարհային կոմիտեի նախագահ։

## Պարգևներ
*«Հայրենիքին մատուցած ծառայությունների համար» 1-ին աստիճանի մեդալ (2011)։
*«Հայրենիքին մատուցած ծառայությունների համար» 2-րդ աստիճանի մեդալ (2015)
*Մովսես Խորենացու մեդալ։
* «Վաչագան Բարեպաշտ» մեդալ (ԼՂՀ)։ 
*Ազգային օլիմպիական կոմիտեների ասոցիացիայի կողմից՝ Երախտիքի պարգև։
*Հայաստանի ազգային օլիմպիական կոմիտեի Պատվո նշան։
*Հայաստանի ազգային օլիմպիական կոմիտեի «Հրանտ Շահինյան» մեդալ։ 
*Գնդապետ։
*Բարեկամության շքանշան «ֆիզիկական կուլտուրայի և սպորտի զարգացման, խաղաղության ամրապնդման, ժողովուրդների համագործակցության և փոխըմբռնման, Հայաստանի և Ռուսաստանի մշակույթների մերձեցման և փոխադարձ հարստացման գործում ունեցած մեծ ավանդի համար» (2024 թվականի օգոստոսի 4, Ռ․Դ․ նախագահ Վ․Պուտինի հրամանագիրը)։

Անկուսակցական է։ 2006-2007 թթ. հանդիսացել է «Բարգավաճ Հայաստան» կուսակցության անդամ։ Ամուսնացած է, ունի երեք զավակ, երեք թոռնիկ։ Նախասիրությունը՝ դահուկային սպորտ։

## Ծանոթագրություններ

Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:«Հայրենիքին մատուցած ծառայությունների համար» լրիվ մեդալակիրներ
Կատեգորիա:ԲՀԿ անդամներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ մարզական գործիչներ
Կատեգորիա:Հայ պատմաբաններ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Մովսես Խորենացու մեդալակիրներ